section_heading: PSV Eindhoven
paragraph_text: Nakon pet godina igranja u akademiji PSV Eindhovena, Zenden se pridružuje seniorskom sastavu gdje igra na poziciji lijevog krila zamjenjujući Petera Hoekstru te u konačnici postaje standardni igrač. Zenden je bio važna karika momčadi koja je 1997. osvojila nizozemsko prvenstvo. Iste godine je nagrađen trofejom Johan Cruyff za nizozemskog talenta godine. Istu nagradu su prije njega dobivali nizozemski nogometni velikani kao što su Patrick Kluivert, Clarence Seedorf, Marc Overmars i Dennis Bergkamp.